Konyhalál: 2012
Színes piskótatekercs narancsos-marcipános töltelékkel szilveszterre
Szilveszteri buliba viszem ezt a sütit, ezért került rá a sok 2013-as felirat.
Nagy újdonság nincs benne, a színes piskótatekercs receptje szerint készült a tésztája, a töltelék pedig hamis marcipánból, megszórva némi kandírozott narancshéjjal.
De amire figyelni kell feliratok esetében, hogy:
Tanuld meg a tükörírást! :)
Ezzel nem volt probléma, egyik tanárunk egyszer azt mondta, hogy József Attila(?) mekkora zseni volt, mert tudott tükörírással is írni, gondoltuk, hogy nem nagy cucc, ezt megtanuljuk mi is :)
Szóval a 2013-as felirat valahogy így nézzen ki:
A végeredmény meg valahogy így (na jó, kicsit szebben, mint ez)
Tavaly ez az óra-süti készült szilveszterre
Bejegyezte: Linyah dátum: 14:38 3 megjegyzés:
Címkék: marcipán, narancs, piskóta, szilveszter
Az igazi bejgli
Nézegettem a sok bejgli képét, ami felkerült mostanában a blogokra és egyik sem olyan, mint amit anyu csinál a mama receptje alapján. Nem is ettem máshol még ilyet, próbáljátok ki, ez az "igazi". A tésztája nem szárad ki, puha foszlós marad sokáig.
Nem én sütöttem, hanem anyu, én csak lejegyzetelem a receptet :) (Anyu kommentje: "de majd jövőre te fogod csinálni")
Hozzávalók (4 rúd bejglihez):
5 dkg élesztő 1 kanál liszttel, cukorral felfuttatva
min. 5-6 dl langyos tej
1 nagy evőkanál zsír
Diótöltelék (1 rúd bejglihez):
Máktöltelék (1 rúd bejglihez):
+ mindkét töltelékhez:
1-2 szelet alma, amit a felkent töltelékre reszelünk
A lisztet, cukrot, sót, tojássárgákat összekeverjük a felfuttatott élesztővel, langyos tejjel összeálltjuk és kevés rumot is adunk hozzá (sűrű galuskatészta állagú legyen). A majdnem kész tésztához még egy nagy kanál hideg zsírt is hozzádolgozunk, hogy elváljon az edény falától.
Kb. 2 órán keresztül kelesztjük letakarva a tésztát, majd 4 részre vágjuk.
A tölteléket előre elkészítjük:
A diót, cukrot kevés vízzel összekeverjük, a mákot 1-2 dl tejben felfőzzük és hozzáadjuk a többi hozzávalót, végül kevés almát reszelünk hozzá. A töltelék hideg, kenhető legyen.
A tésztát kinyújtjuk, egyenletesen elosztjuk a tölteléket, feltekerjük, tepsibe tesszük Egy tepsibe két rúd kerüljön.A tetejüket megkenjük tojással. 1 órát kelesztjük, majd kb 1 órát sütjük. Kb.20 perc sütés után sütőpapírral letakarjuk.
Bejegyezte: Linyah dátum: 11:59 2 megjegyzés:
Címkék: bejgli, dió, mák
2 dl joghurt (eredeti recept szerint tej)
A margarint a tojásokkal és a cukorral habosra keverjük.
Hozzáadjuk a lisztet, sütőport, joghurtot és a kókuszreszeléket.
Muffinkapszlikba kezdjük adagolni, egy réteg után kandírozott narancshéjat szórunk rá, majd újabb adag tészta jön. Lehet bele tenni kis darab Bounty csokikat is.
180 °C-ra előmelegített sütőben kb 20 percig sütjük.
Forrás: http://kriszdomkonyhaja.gportal.hu/gindex.php?pg=32107179
Bejegyezte: Linyah dátum: 8:52 1 megjegyzés:
Karácsonyi (és szilveszteri) ajánló
Végignézegettem a régebbi bejegyzéseket és gondoltam, hogy egybe gyűjtöm a karácsonyi, ünnepi témájúakat.
Készíthetünk gasztroajándékként színes-ízes kockacukrokat többféle színben és ízben ...
... vagy csokilekvárt
A mézeskalács "kötelező" darab, érdekesebb lehet, ha dombornyomással díszítjük
... de lehet belőle madaras karácsonyfadísz is
Szaloncukor is készülhet otthon, pl. narancsos-fahéjas-karamellás
... vagy hamis marcipános
Földimogyoró mikulás ...
... és barátja, Rudi rénszarvas keksz citromos-kókuszos ízben
A palacsinta nem éppen hagyományos karácsonyi étel, de ha palacsintAngyalt készítünk, akkor ...
Az általunk készített gasztroajándékokat tehetjük angyalkás befőttesüvegbe
fondant hóember
És egy óra-süti szilveszterre
Hmm, egész sok összegyűlt ... :)
Bejegyezte: Linyah dátum: 14:39 2 megjegyzés:
Címkék: karácsony, szilveszter
Színes piskótatekercs - a piros pöttyös az igazi :) Blogkóstoló 6. forduló
A Blogkóstoló 6. fordulójára (és tesóm névnapjára :)) készült ez a kis pöttyös. Váradi Zsolt Lábas, fazék, fakanál című blogja jutott nekem, amit végig is nézegettem párszor, ki is választottam a sajtos scones receptet. Nem, ez nem az :) Az utolsó pillanatban kitaláltam, hogy legyen mégis színes piskótatekercs :) Még piskótát sem sütöttem soha, de akkor kezdjük rögtön valami extrával ... :)
A recepten némileg módosítottam, egyszerűsítettem, az eredeti megtalálható a fenti linken.
5 ek + 1,5 dkg cukor
5 ek + 1,5 dkg liszt
1,5 dkg olvasztott vaj
A tojásfehérjéket felverjük egy csipet sóval.
Ebből egy jól megpúpozott evőkanálnyit kiveszünk, hozzákeverjük az olvasztott vajat, 1,5 dkg lisztet és 1,5 dkg cukrot és ételfestéket. Nekem ehhez a mintához kb ennek a mennyiségnek a fele is elég volt, de ha több mintát/több színt szeretnénk, akkor növelni kell a mennyiséget.
A masszát nejlonzacskóba töltjük, levágjuk a csücskét és a tepsibe készített sütőpapírra nyomjuk a mintákat. Lehet kísérletezni a tészta egyik oldalán, feltekerésnél - és remélhetőleg jó irányba tekerjük fel :) - nem fog látszódni.
Ezután betesszük a fagyasztóba. Vagy mint én, kirakjuk a bejárati ajtóhoz, most jó hideg van hozzá :) Kutyát, macskát tartók hátrányban :)
Amíg a minta "fagyoskodik", elkészítjük a tésztát.
A tojássárgáját elkeverjük a cukorral, liszttel, szódabikarbónával, tejjel és olajjal, majd óvatosan a tojásfehérjével.
A tésztát a megrajzolt mintára öntjük.
160 °C-ra előmelegített sütőben 10-15 percig sütjük. Utána még kb. 10 percig bent hagyjuk a sütőben. Ne süssük túl, mert feltekeréskor felrepedhet.
A sütés után óvatosan lehúzzuk a papírt a mintás oldalról.
Megkenjük pudinggal (vagy lekvárral) és feltekerjük.
Ha kihűlt, szeletelhető és fogyasztható.
Bejegyezte: Linyah dátum: 15:56 2 megjegyzés:
Címkék: piskóta, puding
Címlapfotón :D - ismét a Mindmegette Recepttárban :)
címlapon :)
Újra szerepelek a Mindmegette Recepttárban, ezúttal több oldalon is.
Most került újságba a beszámoló nyeremény gasztrokurzusról.
húskötözés segítséggel :)
nyereményátvétel - csukott szemmel :D
És ott van a nyertes recept is, a szezámmagos csokitorta.
Bejegyezte: Linyah dátum: 9:02 2 megjegyzés:
Címkék: csoki, díj, mindmegette, szezámmag
Karamellás-diós golyó
6 dkg pirított, darált dió
A cukrot karamellizáljuk, majd ráöntjük a tejszínt és addig főzzük, amíg egynemű, sűrűbb karamellünk nem lesz. Félretesszük hűlni.
Ha kihűlt, elkeverjük benne a margarint és beletördeljük a babapiskótát. Az eredeti recept nem írt darált kekszet, de nekem jó 10 dkg-ot felvett a massza. Pihentetjük, amíg megpuhul a babapiskóta.
Nedves kézzel golyókat formálunk a masszából is dióban meghempergetjük.
Forrás: Fanny Konyha 2012. VI. évfolyam 6. szám
Bejegyezte: Linyah dátum: 8:20 1 megjegyzés:
Címkék: dió, karamell, sütés nélkül
Reszelt (sült) joghurttorta
1 kis pohár (175 g) tejföl
4 kis pohár (4 x 175 g) joghurt
A tészta hozzávalóit összegyúrjuk, fóliába csomagoljuk és a hűtőbe tesszük, amíg a krém elkészül.
A joghurtot (én citromos joghurtot használtam), tejfölt, lisztet, cukrot összekeverjük, majd hozzáforgatjuk a kemény habbá vert fehérjét.
A tészta felét belenyomkodjuk a kivajazott, kilisztezett tepsibe, erre jön a krém, majd a tészta másik fele nagylyukú reszelőn ráreszelve.
180 °C-ra előmelegített sütőben 35-40 percig sütjük.
Egy éjszakára a hűtőbe tesszük, csak utána vesszük ki a formából.
Forrás: http://krisztinakonyhaja.blogspot.hu/2012/11/reszelt-joghurttorta.html
Bejegyezte: Linyah dátum: 9:07 Nincsenek megjegyzések:
Címkék: joghurt, tejföl
Gesztenyés-lekváros linzer
Barátnőimmel már több éves hagyomány, hogy karácsony előtt összejövünk, mindenki viszi a begyúrt tésztáját és együtt kisütjük-díszítjük. Idén ez már novemberre tevődött :) Diós kekszek, töltött és töltetlen puszedlik és - általam - gesztenyés-lekváros linzer készült, amiket a végén cserélgettünk egymás között.
12,5 dkg cukrozott gesztenyemassza (eredeti recept szerint natúr gesztenye és 10 dkg porcukor a 7 helyett)
A lisztet, sót, cukrot, szegfűszeget összekeverjük, összemorzsoljuk a vajjal és végül belegyúrjuk a gesztenyét és rumot. Annyi tejfölt adunk hozzá, hogy formázható tésztát kapjunk (nekem nem kellett hozzá).
1-2 órára a hűtőbe tesszük.
3-4 mm vékonyra nyújtjuk és kiszaggatjuk. Sütőpapíros tepsin 180 °C-os sütőben kb. 15 perc alatt kisütjük.
Lekvárral összeragasztunk 2-2 db-ot.
Forrás: http://www.kifoztuk.hu/index.php/21-frontpage/frontpage/461-megjelent-a-2012-gesztenyes-kulonszam
Bejegyezte: Linyah dátum: 9:57 1 megjegyzés:
Ez egy olyan sajttorta, ami nagyobb részt nem sajtból készül, hanem tejfölből.
Eredeti recept szerint sima sajttorta volt, de gondoltam, egy kis gesztenye nem árthat neki :) És tényleg nem ... :)
250 g natúr vajkrém
3-4 evőkanál liszt (vagy egy csomag vaníliás pudingpor)
kb 10 dkg kristálycukor
A margarint megolvasztom és összekeverem a darált keksszel (esetleg kis cukorral). Egy tepsit kibélelek sütőpapírral és az aljába nyomkodom a masszát. Kb. 160 °C-ra előmelegített sütőbe teszem 15 percre. Utána hagyom kihűlni.
A vajkrémet, tejfölt, cukrot, lisztet jól összekeverem, majd egyenként a 4 tojást is hozzáadom.
A végén belekevertem a gesztenyemasszát - én direkt hagytam benne darabokat, de el is lehet keverni egészen.
A kekszes alapra öntöm és 180 °C-on kb. 40 percig sütöm. Nem kell, hogy megpiruljon a teteje, inkább rezgős maradjon a közepe.
Kihűlés után szeletelhető.
Banános sajttorta receptje: itt
Forrás: http://www.keresztenyszepsegportal.hu/index.php?option=com_k2&view=item&id=1747:cheesecake-a-la-mutter-sajtkr%C3%A9m-mascarpone-n%C3%A9lk%C3%BCl&Itemid=88
Bejegyezte: Linyah dátum: 9:04 1 megjegyzés:
Címkék: gesztenye, krémsajt, tejföl
Mindmegette-Lidl gasztrokurzus
kötényosztás előtt :)
A Mindmegette.hu és a Lidl által szervezett őszi receptversenyben ismét sikerült valahogy bekerülnöm a nyertesek közé :))) Ha minden igaz, a szezámmagos csokitorta recept beküldésével. Főzőkurzusra mehettem a Chefparade Főzőiskolába, aminek nagyon örültem, mert tavaly is ezt nyertem, de akkor nem tudtam részt venni sajnos. (Persze ha el tudtam volna menni tavaly is, akkor meg pláne örültem volna, hogy ismét milyen jó lesz nekem :))
Már úgy köszöntöttek, hogy ugye én vagyok a kismaradas? :))))
Sajnos fotókat nem nagyon készítettem, csak a "végeredményekről", de volt ott profi fotós, videós, szóval lesz pár jó kép is később :)
Mindjárt itt a karácsony, így a menü is karácsonyi témájú volt.
Banános csirkemájpástétom. Igen, banános! :) Nagggyon finom! (épp a maradékát reggelizem :))
Gesztenyével-baconnal töltött pulykamell zöldséges krumplipürével és vörösáfonyamártással (sajnos a képről lemaradt a mártás)
Mogyorós narancsöntetes sütemény. Ööö ... hát, ez nem lett a legszebb, kicsit amorf formát öltött ... :\ Viszont annál finomabb ...
A kurzus végén teli hassal és naaaaagy ajándékcsomaggal távoztunk (alig bírtam hazacipelni) :)
Köszönöm szépen a szervezőknek mégegyszer az élményt!
Itt olvasható a Mindmegette beszámolója.
Néhány kép tőlük:
húskötözés - itt elkelt a segítség, egyedül nem tudtam csomót kötni :D
ajándékosztás :)
Bejegyezte: Linyah dátum: 8:30 1 megjegyzés:
Címkék: díj, mindmegette
Mézeskalács madár - karácsonyfadísz
Kókuszos márványos kekszes krémes
Marcipános almatorta
Narancsos sütőtöktorta
Orange curd (angol narancskrém)
Színes piskótatekercs narancsos-marcipános töltelé...
Színes piskótatekercs - a piros pöttyös az igazi :...
Címlapfotón :D - ismét a Mindmegette Recepttárban ...